laion/Wikipedia-Exotic huggingface dataset:
דייגו לוגאנו

דייגו אלפרדו לוגאנו מורנו (בספרדית: Diego Alfredo Lugano Moreno; נולד ב-2 בנובמבר 1980 בקנלונס) הוא כדורגלן עבר אורוגוואי ששיחק בעמדת הבלם. בעבר שימש כקפטן בנבחרת אורוגוואי. לוגאנו החל את דרכו במחלקת הנוער של ליברטד קנלונס, מועדון בו שיחק בעבר אביו במשך 20 שנים. ב-1998 הוא סייע לקבוצה לזכות באליפות מחוז קנלונס, והבקיע את השער שהעניק לקבוצתו את הזכייה. בעקבות כישרון שהפגין הוא משך את עינהם של מועדוני כדורגל בכירים באורוגוואי. ב-1999 החל לוגאנו בקריירה המקצוענית שלו, בקבוצת נסיונל. הוא שיחק בתחילה בקבוצת המשנה של המועדון, שהשתתפה בליגה השלישית, אך כעבור זמן קצר קודם על ידי המאמן הוגו דה לאון לקבוצה הראשונה, ששיחקה בליגת העל האורוגוואית. לוגאנו השתתף ב-15 משחקים במדי הקבוצה, והיה שותף לזכייתה בשתי אליפויות אורוגוואי בעונות 2000 ו-2001. ב-2002 הצטרף לקבוצת פלסה קולוניה, והפגין במדיה יכולת מרשימה שגררה התעניינות בשירותיו מצד קבוצות רבות ברחבי אמריקה. לבסוף, הוא בחר לעבור ב-2003 לסאו פאולו הברזילאית. הכוח הרב והטכניקה במשחק ההגנה של לוגאנו סייעו גם להצלחתה של סאו פאולו: הוא היה שותף לזכייה בגביע ליברטדורס ב-2005 ובאליפות העולם לקבוצות באותה שנה, לאחר ניצחון בגמר על ליברפול. הוא נבחר לשחקן ההגנה המצטיין באמריקה הדרומית לשנה זו. ב-2006 הוא זכה עם הקבוצה באליפות ברזיל. ב-2006 עבר לוגאנו לראשונה לכדורגל האירופי, אל קבוצת פנרבחצ'ה הטורקית, ובמהרה הפך לאחד מהשחקנים הבולטים בכדורגל הטורקי. הוא סייע לפנרבחצ'ה לזכות באליפות ליגת העל הטורקית בעונת 2006/2007, ולהגיע עד לרבע גמר ליגת האלופות בעונה העוקבת, שם הודחה על ידי צ'לסי. הישג זה הוא הגבוה ביותר של המועדון במפעלים האירופיים. בינואר 2013 הושאל לוגאנו מפריז סן-ז'רמן למאלגה הספרדית. אחרי חצי עונת השאלה במאלגה, שוחרר לוגאנו מפריז סן-ז'רמן, וחתם לשנתיים בהעברה חופשית בוסט ברומיץ' אלביון האנגלית. ב-17 במאי 2014 שוחרר מוסט ברומיץ'. במרץ 2015 עבר להאקן מליגת העל השוודית, בקיץ עבר לסרו פורטניו מליגת העל הפרגוואית ובינואר 2016 שב לסאו פאולו. בשנת 2003 זומן לוגאנו לראשונה לסגל הנבחרת הלאומית של אורוגוואי, ובמשך השנים שימש כקפטן שלה. הוא הוביל את הנבחרת כקפטן לזכייה במקום הרביעי בקופה אמריקה ב-2007. הוא סייע לנבחרת להעפיל למונדיאל 2010, לאחר שכבש שער נגד קוסטה ריקה בשלב הפלייאוף של המוקדמות. נסיונל ליגת העל האורוגוואית: 2000, 2001 סאו פאולו ליגת העל הברזילאית: 2006 גביע ליברטדורס: 2004/2005 אליפות העולם לקבוצות: 2005 קמפאונטו פאוליסטה: 2005 פנרבחצ'ה ליגת העל הטורקית: 2006/2007, 2010/2011 הסופר קאפ הטורקי: 2007, 2009 מדיה וקבצים בנושא דייגו לוגאנו בוויקישיתוף אתר האינטרנט הרשמי של דייגו לוגאנו דייגו לוגאנו, ברשת החברתית פייסבוק דייגו לוגאנו, ברשת החברתית אקס (טוויטר) דייגו לוגאנו, ברשת החברתית אינסטגרם דייגו לוגאנו, באתר Transfermarkt דייגו לוגאנו, באתר Soccerway דייגו לוגאנו, באתר BDFutbol דייגו לוגאנו, באתר WorldFootball.net דייגו לוגאנו, באתר National Football Teams דייגו לוגאנו, באתר FootballDatabase.eu דייגו לוגאנו, באתר ESPN פרופיל המאמן, באתר Transfermarkt האתר הרשמי של לוגאנו
שיווק ירוק

שיווק ירוק הוא שיווק של מוצרים ידידותיים לסביבה. ענף השיווק מציג את תחום השיווק הירוק כמגמה צרכנית אשר תלך ותתחזק עם המשך העלייה במודעות הסביבתית והתפתחות האסדרה. כבכל תחום שיווק צרכני, גם בשיווק הירוק מציעים אנשי השיווק לצרכן תועלות פונקציונליות ורגשיות ליצירת מיתוג, אך בניגוד לתחומי שיווק אחרים, עוסק השיווק הירוק גם ב"שינוי חברתי". המשווקים עושים שימוש בטכניקות שיווק קונבנציונליות כדי להעלות את המודעות לבעיה סביבתית, לנזקים לסביבה ולאופן בו צרכנות נבונה יכולה לסייע לצמצום ההחמרה במצב. חינוך השוק והעברת האג'נדה המורכבת, מחייבים היכרות עם תפיסות, עמדות ודעות הקיימות בשוק ועם מניעי הפעולה, השונים מבשוק צרכני רגיל. שלב השיווק הירוק הוא השלב הסופי בתהליך ירוק של מוצר, שירות או חברה. על מנת להימנע מגרין ווש (שיווק ירוק מטעה או שקרי), יש לוודא כי המוצר אותו משווקים אכן ירוק. בדרך כלל מוצר ירוק נתפס כמוצר אשר מרכיביו ידידותיים לסביבה אך למעשה יש להסתכל על כל מחזור חייו על מנת לקבוע כי הוא אכן ראוי להגדרה זו. גרינווש פנייה אל הטבע שיווק ערכי מדיה וקבצים בנושא שיווק ירוק בוויקישיתוף ערן רותם, על שיווק ירוק וירוק שיווקי, 08 בספטמבר 2016, באתר Allmarketing רז גודלניק, עשור של עסקים ירוקים (ובלי להזכיר את אל גור), באתר nrg‏, 31 בדצמבר 2009
גולדסמית'

גולדסמית' (אנגלית: Goldsmith) הוא שם משפחה שפירושו באנגלית "צורף". האם התכוונתם ל... אישים ג'רי גולדסמית' – מלחין סרטים אמריקאי, שנודע בעיקר כמלחין של פסקול סרטי "מסע בין כוכבים" אוליבר גולדסמית' – סופר ורופא אירי אחר קולג' גולדסמית' (Goldsmiths, University of London) - קולג' בלונדון גולדשמידט
ReCAPTCHA

reCAPTCHA היא מערכת שפותחה לראשונה על-ידי לואיס פון אהן באוניברסיטת קרנגי מלון. מטרתה היא לסייע בהמרת טקסטים מודפסים לפורמט דיגיטלי, תוך שימוש ב-CAPTCHA (מנגנון המשמש להגנה על אתרי אינטרנט מפני בוטים). בספטמבר 2009 נרכשה reCAPTCHA על ידי גוגל. נכון לשנת 2012, הפרויקט אותו מובילה reCAPTCHA הוא המרת כל גיליונות העיתון "הניו יורק טיימס" לפורמט דיגיטלי. בנוסף, היא מסייעת לפענח מילים מספרים שנסרקו במסגרת פרויקט גוגל ספרים. בשנת 2014 הכניסה גוגל למערכת ReCAPTCHA שיטת אימות אחרת המתבססת על אתגר זיהוי תמונות הדורש לסמן תמונות המכילות אלמנט מסוים. בנוסף פיתחה אפשרות אימות באמצעות לחיצה פשוטה על תיבת סימון "אני לא רובוט", המערכת מזהה את תנועות העכבר ולפיהן קובעת אם מדובר באדם. בנובמבר 2018 השיקה גוגל את גרסה 3, ובה אין צורך באימות מצד הלקוח. מפעיל האתר מטמיע את המערכת באתר, והמערכת מדרגת על פי התנהגות הלקוח, מה הסבירות כי מדובר ברובוט. מפעיל האתר יכול לקבוע כי מרמת סבירות מסוימת הלקוח ייחסם או יידרש ממנו אימות נוסף. אחת הבעיות בהמרת טקסטים לפורמט דיגיטלי באמצעות תוכנות לזיהוי תווים אופטי (OCR), היא שלעיתים קרובות, תוכנות אלה אינן מצליחות לזהות מילים מסוימות בטקסט אותו הן סורקות, למשל, בשל דהייה או "מריחה" של המילה המודפסת (במיוחד במקרים בהם הטקסט הנסרק הוא ישן מאוד, כמו גיליונות העיתון "ניו יורק טיימס" הראשונים, שיצאו לאור ב-1851). כדי להתגבר על הבעיה, יש צורך בזיהוי המילה על ידי גורם אנושי. לצורך כך, מערכת reCAPTCHA מספקת לאתרים הרשומים לפרויקט (הרישום לפרויקט הוא חופשי), תמונות של מילים סרוקות אשר לא זוהו על ידי התוכנה. אתרים אלה מציגים את התמונה לגולשיהם כחלק ממנגנון ה-CAPTCHA הרגיל שלהם. הגולשים מזהים את המילים הסרוקות, והתוצאות מועברות בחזרה למערכת reCAPTCHA. נכון לשנת 2011, המערכת מסייעת בזיהוי של כ-100 מיליון מילים מדי יום. בין האתרים הגדולים העושים שימוש במערכת ניתן למצוא את פייסבוק, טוויטר ו-TicketMaster. בסריקת טקסט מודפס והמרתו לטקסט דיגיטלי, נהוג להשתמש בשתי תוכנות שונות לזיהוי תווים אופטי. במקרה ובו אין התאמה בין תוצאות הזיהוי של שתי התוכנות, מומרת המילה הסרוקה ל-CAPTCHA. המילה הסרוקה מוצגת לגולש בצמוד למילת בקרה, אשר זהותה ידועה. המערכת מניחה כי אם זיהה הגולש נכונה את מילת הבקרה, הרי שהוא זיהה נכונה גם את המילה שבמחלוקת. זיהוי שבוצע על ידי כל אחת מתוכנות זיהוי התווים, מקנה למילה חצי נקודה, וזיהוי על ידי גורם אנושי מעניק למילה נקודה אחת. כאשר מילה מסוימת צוברת 2.5 נקודות, המערכת רואה בה מילה שפוענחה. מילים שצברו מספר רב של נקודות זיהוי, "ממוחזרות" ומשמשות כמילות בקרה. שחר סמוחה, ‏מה אתם תורמים לאנושות בכל הקלדת קאפצ'ה? ריאיון עם ממציא השיטה, באתר גלובס, 9 במאי 2012 אתר האינטרנט הרשמי של ReCAPTCHA (באנגלית) מדיה וקבצים בנושא ReCAPTCHA בוויקישיתוף הרצאה ב-YouTube של לואיס פון אהן - ממפתחי reCAPTCHA - אודות המערכת, בוועידת Ted, סרטון באתר יוטיוב אסור לפספס‏, זה יטריף לכם ת'מוח: זו הסיבה שאתם נדרשים לסמן "אני לא רובוט", באתר וואלה, 17 במאי 2023 לואיס פון אהן, Teaching computers to read: Google acquires reCAPTCHA, https://googleblog.blogspot.com/, ‏16 ספטמבר 2009 (באנגלית) יניב אביטל, סוף סוף: גוגל הופכת את ה-CAPTCHA להרבה פחות מעיק, באתר geektime, ‏1 בנובמבר 2018
ורד מדבר (גביש)

ורד מדבר הוא שמה של צורת גביש הנוצרת בתנאים חוליים, בעת התאדות אגני מלח רדודים. גבישים עגולים אלה מסודרים כעלי כותרת, וכך הם יוצרים את התפרחת האופיינית. המינרלים היוצרים גבישים אלה הם מינרלי ההתאדות הליט, גבס ומופעו חסר המים אנהידריט וכן בריט, היוצרים סלעי התאדות. ורד מדבר ידוע גם בשמות אחרים: "תפרחת גבס", "תפרחת סלניט", "ורד סלע", "שושנת המדבר" ושמות רבים אחרים. תפרחת מגבישי בריט תפרחת מגבישי גבס תפרחת מגבישי סלניט תפרחת מגבישים קובייתיים של הליט מדיה וקבצים בנושא ורד מדבר בוויקישיתוף ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
לוגיקה דינמית

בתכנון מעגלים משולבים, לוגיקה דינמית הוא תכנון מתודולוגי של משפחה לוגית אשר היה פופולרי בשנות ה-70 של המאה העשרים וכעת זוכה לעדנה מחודשת באלקטרוניקה בתדירויות גבוהות, בייחוד במעבדים. לוגיקה דינמית נבדלת מלוגיקה סטטית בכך שהיא משתמשת באות השעון ביישום של הלוגיקה הקומבינטורית, זאת אומרת, אות המוצא הוא פונקציה של זרם הכניסה בלבד. השימוש המסורתי באות השעון הוא תזמון המעברים במעגלי הלוגיקה הצירופית, ואילו ברוב המעגלים של הלוגיקה הקומבינטורית אות השעון מיותר. ברוב סוגי המעגלים, המכונים לוגיקה סטטית, יש בכל זמן נתון מכניזם על מנת לדאוג כי הכניסה תהיה ברמה גבוהה או נמוכה. בשיטות לוגיות רבות, כמו TTL (אנ') או CMOS, עיקרון זה יכול להיות מנוסח מחדש כך, שתמיד ישנו נתיב בעל התנגדות נמוכה בין המוצא או למתח האספקה או להארקה. בלוגיקה דינמית לעומת זאת, לא תמיד יש מכניזם אשר דואג שהכניסה תהיה ברמת מתח גבוהה או נמוכה. בגרסאות הנפוצות ביותר של קונספט זה, המוצא מועבר לרמת מתח גבוהה או נמוכה רק בחלקים מסוימים וברורים של מחזור השעון. לוגיקה דינמית דורשת קצב שעון מינימלי אשר יהיה מספיק מהיר כך שהמוצא של כל שער ייקרא וייעשה בו שימוש לפני שתהיה זליגה של הקיבול המחזיק את אותו מצב. בלוגיקה סטטית אין תדר שעון מינימלי, והשעון יכול להיעצר לתמיד. למרות שהיכולת לעצירת השעון למשך זמן ממושך נראית חסרת תועלת, זה יכול להוות שני יתרונות: יכולת לעצור מערכת בכל זמן יכול להקל מאוד על יכולת הבדיקה של המערכת, ולאפשר טכניקות בדיקה רבות. יכולת להריץ מערכת בקצב שעון נמוך מאוד מאפשרת להריץ מערכת דלת הספק זמן רב יותר עם אותה סוללה חשמלית. בפרט, למרות שמעבדים רבים משתמשים בלוגיקה דינמית, לוויינים למשל, מכילים מעבדים בטכנולוגיית CMOS בלבד. [דרוש מקור] דוגמה מתחום זיכרונות המחשב מציגה את ההבדל בין סוגי הלוגיקה: במבנה זכרונות SRAM מורכב בצורה מסוימת של לוגיקה סטטית ואילו DRAM מורכב בצורה מסוימת של לוגיקה דינמית. לוגיקה דינמית מהירה ביותר מפי שניים מלוגיקה רגילה. היא משתמשת רק בטרנזיסטורי N, ועוברת טוב אופטימיזציה של גודל של טרנזיסטורים. מדיה וקבצים בנושא לוגיקה דינמית בוויקישיתוף
נמניה ווצ'יצ'ביץ'

נמניה ווצ'יצ'ביץ' (בסרבית: Nemanja Vučićević; נולד ב-11 באוגוסט 1979) הוא כדורגלן עבר סרבי ששיחק בעמדת הקשר ההתקפי. ווצ'יצ'ביץ' החל לשחק בקבוצת הנוער של העיירה ראד. את הקריירה מקצוענית בליגת העל הסרבית החל בקבוצת גראפיצ'אר, משם עבר ל-OFK בלגרד. בשנת 2001 חתם ל-4 עונות בקבוצה הרוסית לוקומוטיב מוסקבה, עמה זכה באליפות בעונתו הראשונה בקבוצה. ולאחר 3 עונות במועדון הושאל לקבוצתו הקודמת, OFK בלגרד. לאחר שחרורו מלוקומוטיב מוסקבה חתם ל-3 עונות במינכן 1860 הגרמנית. בתקופה בה שיחק במינכן נתגלו בדמו של וויצ'יצ'ביץ' חומרים אסורים, ובעקבות כך הוא הורחק מהמגרשים לשישה חודשים. לאחר 3 שנים במינכן 1860 חתם וויצ'יצ'ביץ' בפ.צ. קלן. בתום העונה השנייה שלו בקלן, שוחרר ווצ'יצ'ביץ' מהמועדון והיה לשחקן חופשי. ביום האחרון לחלון ההעברות האירופי, ה-1 בספטמבר 2009, הוחתם ווצ'יצ'ביץ' בהפועל תל אביב, לאחר שהמאמן אלי גוטמן התרשם מביצועיו. כבר במשחקו הראשון בקבוצה, משחק חוץ מול הפועל באר שבע, כבש ווצ'יצ'ביץ' שער מרהיב מהאוויר לחיבורים. במשחקו השני, כמה ימים מאוחר יותר, כבש את שער השוויון מול סלטיק הסקוטית באצטדיון בלומפילד, בדרך למהפך וניצחון 1:2 בשלב הבתים של הליגה האירופית. הפועל סיימה את הבית במקום הראשון, וווצ'יצ'ביץ' הפך במהרה לשחקן המפתח של הקבוצה. ערב המחזור ה-12 של הליגה ועשרה ימים לפני המשחק האחרון של הקבוצה בשלב הבתים האירופי, התגלתה ברגלו בעיה רפואית שהשביתה אותו עד סוף העונה. ב-11 באוגוסט 2010 חתם ווצ'יצ'ביץ בקוואלה היוונית. ב-26 באפריל 2011 סיכם ווצ'יצ'ביץ' באנורתוסיס פמגוסטה, הקבוצה המובילה בקפריסין, והועבר אליה עם סיום עונת 2010/2011. לאחר שכמעט ולא קיבל דקות משחק בקבוצה הקפריסאית, עבר ווצ'יצ'ביץ' למאניסאספור מליגת העל הטורקית. בקיץ 2012 חתם בקבוצת FC טוקיו היפנית, ובמדיה שיחק שנה וחצי. לאחר יותר משנה שלא שיחק חתם בינואר 2015 בקבוצה העירונית של מקאסאר מסולאווסי, ובקיץ 2015 פרש ממשחק פעיל. לוקומוטיב מוסקבה אליפות רוסיה: 2002 הסופר קאפ הרוסי: 2003 הפועל תל אביב אליפות: 2009/2010 גביע המדינה: 2009/2010 מדיה וקבצים בנושא נמניה ווצ'יצ'ביץ' בוויקישיתוף נמניה ווצ'יצ'ביץ', ברשת החברתית אקס (טוויטר) נמניה ווצ'יצ'ביץ', ברשת החברתית אינסטגרם נמניה ווצ'יצ'ביץ', באתר Transfermarkt נמניה ווצ'יצ'ביץ', באתר Fussballdaten.de (בגרמנית) נמניה ווצ'יצ'ביץ', באתר Soccerway נמניה ווצ'יצ'ביץ', באתר WorldFootball.net נמניה ווצ'יצ'ביץ', באתר FootballDatabase.eu ענבל מנור‏, הכדור אצלך, גוטמן, באתר וואלה, 11 בספטמבר 2009 רועי גלדסטון, ‏הפועל ת"א מתחזקת: הקשר נמניה ווצ'יצ'ביץ' חתם, באתר ONE‏, 1 בספטמבר 2009 לי בוץ, ווצ'יצ'ביץ' התאמן בהפועל ת"א: "גאה להצטרף", באתר ynet, 1 בספטמבר 2009
אקסוספירה

אקסוספירה (מאנגלית: Exosphere) היא השכבה העליונה ביותר של אטמוספירה של כדור הארץ או כוכב לכת אחר. האקסוספירה מוגדרת כתחום של האטמוספירה שבו צפיפות החומר היא כל כך קטנה שישנו סיכוי סביר שמולקולה שנעה כלפי מעלה לא תתנגש בדרכה במולקולות אחרות. מולקולה שנעה כלפי מעלה באקסוספירה יכולה על כן לצאת מהאטמוספירה, אם מהירותה גבוהה ממהירות המילוט של כוכב הלכת. הקצב בו חומר בורח מהאקסוספירה תלוי בעיקר בטמפרטורה באקסוספירה, במסה של חלקיקי החומר המרכיבים את האקסוספירה, במסה של כוכב הלכת (הקובע את קבוע הכבידה שלו) וברדיוס של כוכב הלכת ושל האקסוספירה. ככל שהטמפרטורה גבוהה יותר כך קצב הבריחה מהיר יותר, ומנגד ככל שהחלקיקים המרכיבים את האקסוספירה כבדים יותר, ככל שרדיוס כוכב הלכת גדול יותר וגובה האקסוספירה קטן יותר, וככל שמסת הכוכב גדולה יותר, כך קצב הבריחה קטן יותר. האקסוספירה של כדור הארץ נמצאת בגובה שבין 500–750 ק"מ. היא מכילה בעיקר מימן, ובנוסף קצת הליום, פחמן דו-חמצני וחמצן אטומי. האקסוספירה היא השכבה האחרונה לפני החלל. המילה אקסוספירה משמשת לפעמים כמילה נרדפת לחלל החיצון, כיוון שאין גבול ברור בין האקסוספירה לחלל. כ-1% מהחלקיקים באקסוספירה מיוננים, והשכיחות של חלקיקים מיוננים גדלה ככל שמתרחקים מכדור הארץ. טמפרטורת האקסוספירה של כדור הארץ היא בסביבות 1,500 מעלות קלווין. נידוף אור אקסוספירה, באתר אנציקלופדיה בריטניקה (באנגלית) Frank H. Shu, The physical universe: an introduction to astronomy, page 441 Gregory L. Matloff, Deep space probes: to the outer solar system and beyond, pages 19-20 Roger Graham Barry,Richard J. Chorley, Atmosphere, weather, and climate, page 28 Elements Of Space Physics, page 103
בית הכנסת בשאלון-אן-שמפן

בית הכנסת בשאלון-אן-שמפן, (בצרפתית: Châlons-en-Champagne) הוא בית כנסת הנמצא ברחוב רי לושט 21 (Rue Lochet) בעיר הצרפתית שאלון-אן-שמפאן, במחוז מארן (אנ') שבחבל שמפן ארדן. המבנה הוכר כמונומנט היסטורי במאי 2004. קיימות עדויות על נוכחות יהודית בשאלון-אן-שמפן כבר במאה השלישית, וידוע על קיום בית כנסת בעיר בשנת 1367 ברחוב רי דה לה ג'ורי (Rue de la Jüri). בנוסף לכך פעלה בעיר ישיבה של תלמידי רש"י ובעלי התוספות. במהלך מלחמת מאה השנים גורשו היהודים מהעיר, ורק לאחר מאות שנים, בעקבות המהפכה הצרפתית שבו יהודים להשתקע בה. משהסתיימה מלחמת פרוסיה צרפת בשנת 1870, וחבל אלזס-לורן סופח לגרמניה, התיישבו באזור המוני יהודי אלזס שלא חפצו להיות לאזרחים גרמנים. מאוחר יותר באו לעיר יהודים ממרכז אירופה, ולבסוף, בשנת 1960, התיישבו בה יהודים מצפון אפריקה. ב-20 ביולי 1942 נעצרו בעיר יהודים רבים וגורשו למחנות השמדה. בעיר ישנו רחוב המכונה "הרובע היהודי הקטן" ורחוב נוסף בשם "רחוב היהודים", בסמיכות לרחוב רי לושט. כמו כן קיים בעיר מקווה עתיק, וכתבים יהודיים עתיקים בספריית העירייה. אין בית עלמין יהודי נפרד בעיר, לעומת זאת ישנה חלקה יהודית בבית הקברות במזרח העיר ברחוב קלרמן (rue Kellermann). בית הכנסת אשר תוכנן בידי האדריכל אלקסיס וגני בסגנון מורי, נחנך בספטמבר 1875. גרם מדרגות מוביל אל פתח הכניסה, שעשוי קשת פרסה שבטבורו זגוגית עם מגן דוד צבעוני. הקימור הפרסתי נתמך בשני עמודים מימינו ומשמאלו. השער עטוף כולו במסגרת מפוסלת של רצועות מפותלות. מימין ומשמאל לשער ישנם בכל צד שני חלונות עשויות גם הם קשת פרסה. בקומה השנייה של בית הכנסת, מעל השער, ניתן לראות שלישיית חלונות בעלי קשתות משוננים, הנשענות על ארבעת עמודים. מימין ומשמאל של השלישייה הזו, קיים חלון נוסף מכל צד עם קשת משוננת שנסמכים גם הם על שני עמודי תווך. ממעל לחלונות האמצעיים חרוט הפסוק "מה ידידות משכנותיך, ה' צבאות" מתהילים פ"ד. התצורה המשולשת שבקומת הכניסה (פתח ראשי ושני חלונות מכל צד) חוזרת על עצמה במידת מה בקומה השלישית, בדמות חלונות-תאומים עם קשת מעוגלת, וחלון שושנה בשני צידיהם. החלונות הללו ממולאים בתחרת אבן בצורת מגן דוד. אקרוטריונים מעטרים את כל הגג, שמכותר באמצעו באבן לוחות הברית. בשנת 1993 הוצב מצבת זיכרון בחזית בית הכנסת ומדי שנה נערך בה עצרת זיכרון למגורשים. מדיה וקבצים בנושא בית הכנסת בשאלון-אן-שמפן בוויקישיתוף
מערת פער

מערת פער היא מערה בגליל העליון, בין הר אדיר לקיבוץ סאסא. המערה היא בולען קרסטי (דולינה) המנקז את מימי נחל פער הנבלעים בו אל התהום. המערה היא למעשה הניקוז היחיד של בקעת פער המוקפת בהר אדיר (1,008 מ'), הר חירם וגבעת סאסא. סביבת המערה, הנכללת בשמורת טבע זעירה (14 דונם), היא בית גידול הכולל יער המורכב מעצי אלון מצוי, אלון התולע ועוזרר קוצני גדולים ועולם חי הכולל תנים וחזירי בר. באזור פורחים בסתיו גאופיטים כגון סתוונית היורה, כרכום חורפי ומיני כרכום אחרים (כרכום גיירדו וכרכום צהבהב) וחלמונית זעירה. כמו כן זהו המקום היחיד בארץ ישראל בו גדל חמשן זוחל. המערה הוכרזה כשמורת טבע בשנת 1967. בפברואר 2021 בעקבות גשמים כבדים בסביבה, הוצפה המערה לחלוטין והפכה לאגם. שמורת מערת פער – מתוך אתר הטיולים "טבע ונופים בישראל". ספי בן-יוסף, מערת פער ליד סאסא, באתר ynet, 2 ביוני 2009 סתיו שפיר, ‏טיול בגליל העליון: סאסא ומערת פער, באתר ‏מאקו‏, 25 ביוני 2009 זרימה במערת פער, סרטון באתר יוטיוב גיא יריב, מערת פער הוצפה בגשמים, פברואר 2021 שבוע ט"ו בשבט הוכרז "שבוע שמירת הטבע", דבר, 13 בפברואר 1968 מערת פער הוצפה בגשמים | לדבר מול קהל, באתר guyariv.com ערך זה הוא קצרמר בנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
יחידת אלפא (רוסיה)

יחידת אלפא, הידועה ככח אלפא ללוחמה בטרור (רוסית: Спецгруппа Альфа) היא יחידת עילית רוסית (ספצנאז) ללוחמה בטרור שהוקמה ב-29 ביולי 1974 על פי צו פנימי של יו"ר הקג"ב יורי אנדרופוב וראש מינהל 7 בקג"ב, אלכסיי בסצ'אסטני. היחידה עוסקת בלוחמה בטרור, טיפול במצבי בני ערובה רגישים ותגובה להשתלטויות עוינות על מתקני המדינה. עם פירוק ברית המועצות היחידה הוכפפה למינהל האבטחה הראשי ועד 1993 עסקה באבטחת הנשיא. באוגוסט 1995 היחידה הוכפפה לשירות הביטחון הפדרלי והיא יחידה מודיעינית מובחרת ללוחמה בטרור. מקבילה לימ"מ הישראלי. ויטאלי בובנין (1974—1978) גנאדי זאייצב (1978—1988) ויקטור קרפוחין (1988—1991) מיכאיל גולובאטוב (1991—1992) ג. זאייצב (1992—מרץ 1995) אלכסנדר גוסב (1995—1998) אלכסנדר מירושניצ'נקו (1998—1999) ולנטין אנדרייב (1999—2003) ולדימיר וינוקורוב (2003—2014) ולרי קנאקין (2014—יולי 2019) דצמבר 1979 - לוחמי אלפא פשטו על ארמונו הנשיאותי של נשיא אפגניסטן, חאפיזוללה אמין. באמצעות נגמ"שים פרצו הלוחמים את דרכם לארמון והרגו את הנשיא האפגני. אוקטובר 1985 - לוחמי היחידה שחררו דיפלומטים רוסים שנשבו בביירות על ידי ארגון בת של האחים המוסלמים. על פי אחת הגרסאות, השחרור בוצע על ידי חטיפת בני משפחותיהם של החוטפים ושליחת חלקי גופותיהם לחוטפים. פעולה זו יצרה הרתעה וגרמה לאי חטיפה של פקידים רוסים למשך 20 שנה. ינואר 1991 - לוחמי היחידה נטלו חלק בכיבוש מרכז הטלוויזיה של וילנה ברפובליקה הליטאית המבקשת עצמאות. אוגוסט 1991 - לוחמי קבוצת אלפא החליטו במופגן שלא לשתף פעולה עם ההפיכה היזומה של השמרנים מהקג"ב ובהוראת מפקדם סירבו הלוחמים לפרוץ אל בניין הפרלמנט הרוסי. 17 ביוני 1995 - קבוצת אלפא הסתערה על בית החולים העירוני בעיר בודנובסק, כשבו התבצרו טרוריסטים צ'צ'נים בפיקוד שאמיל בסאייב שהחזיקו בשבי למעלה מ-1,000 איש. המבצע נכשל ושני הצדדים ספגו אבדות כבדות. 20 בספטמבר 1995 - יחידת אלפא השתתפה במבצע לשחרור בני ערובה שנחטפו על ידי טרוריסטים צ'צ'נים באוטובוס שדרשו מסוק עד לעיר מחצ'קלה. 26 באוקטובר 2002 - משבר בני הערובה בתיאטרון במוסקבה. 1 בספטמבר 2004 - משבר בני הערובה בבסלאן 27 בדצמבר נחשב ליום הזיכרון וההנצחה ללוחמי היחידה שנהרגו במבצעים השונים. שירות הביטחון הפדרלי יחידת אלפא (בלארוס) קג"ב מדיה וקבצים בנושא יחידת אלפא בוויקישיתוף שי לוי, ‏כוחות הימ"מ של רוסיה: הכירו את יחידת אלפא, באתר ‏מאקו‏, 8 בדצמבר 2013. האתר הרשמי של יחידת העילית אלפא אתר הכוחות המיוחדים הרוסיים שירות כלכליסט, 8 יחידות העילית הצבאיות הטובות בעולם: גם ישראל בפנים, באתר כלכליסט, 14 במאי 2015. Руководителя спецподразделения ФСБ "Альфа" уволили
משחק זרימה

משחק זרימה הוא משחק קואליציוני המתאים לבעיית זרימה. במשחק זה שווי של קואליציה הוא כמות הזרימה המקסימלית שחברי הקואליציה יכולים להעביר מהמקור ליעד. תהי   ( V , E , s , t , c ) {\displaystyle \ (V,E,s,t,c)} רשת זרימה, תהי   N {\displaystyle \ N} קבוצת שחקנים סופית ותהי   I {\displaystyle \ I} פונקציה המתאימה לכל קשת בגרף המכוון   ( V , E ) {\displaystyle \ (V,E)} שחקן השולט עליה. משחק הזרימה המתאים לבעיית הזרימה   F = ( V , E , s , t , c , N , I ) {\displaystyle \ F=(V,E,s,t,c,N,I)} הוא משחק בצורה קואליציונית   ( N ; v ) {\displaystyle \ (N;v)} שבו השווי   v ( S ) {\displaystyle \ v(S)} של קואליציה   S {\displaystyle \ S} הוא כמות הזרימה המקסימלית שחברי   S {\displaystyle \ S} יכולים להעביר מ-   s {\displaystyle \ s} ל-   t {\displaystyle \ t} . משחק בצורה קואליציונית   ( N ; v ) {\displaystyle \ (N;v)} המהווה משחק זרימה של איזושהי בעיית זרימה, נקרא משחק זרימה. (המספרים המוקפים בעיגול מציינים את מספר השחקן השולט על הקשת והמספרים שאינם מוקפים בעיגול מציינים את הקיבול של כל קשת) במשחק הזרימה המתאים לבעיית הזרימה לעיל מתקיים:   v ( 1 ) = 0 {\displaystyle \ v(1)=0}   v ( 2 ) = 2 {\displaystyle \ v(2)=2}   v ( 3 ) = 0 {\displaystyle \ v(3)=0}   v ( 1 , 2 ) = 3 {\displaystyle \ v(1,2)=3}   v ( 1 , 3 ) = 2 {\displaystyle \ v(1,3)=2}   v ( 2 , 3 ) = 2 {\displaystyle \ v(2,3)=2}   v ( 1 , 2 , 3 ) = 4 {\displaystyle \ v(1,2,3)=4} התנאים הבאים שקולים עבור משחק   ( N ; v ) {\displaystyle \ (N;v)} : המשחק   ( N ; v ) {\displaystyle \ (N;v)} הוא משחק זרימה המשחק   ( N ; v ) {\displaystyle \ (N;v)} הוא משחק מאוזן לחלוטין ובפרט הליבה שלו אינה ריקה המשחק   ( N ; v ) {\displaystyle \ (N;v)} הוא משחק שוק המשחק   ( N ; v ) {\displaystyle \ (N;v)} הוא מינימום של מספר סופי של משחקים אדיטיביים (ראו: משחק אדיטיבי) שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
ג'אראס

ג'אראס הוא חומר המופק מצמח הקנאביס והוא נפוץ בעיקר בצפון הודו. המיצוי התפשט לארצות מזרח אפריקה וצפון אמריקה, פקיסטן ונפאל. החומר הוא נגזרת מעובדת ביד של צמח הקנאביס הידוע על כל זניו, ועשוי מהשרף החזק היוצא ממנו. הגידול של הצמח הוא פראי ונפרס על שטחים נרחבים. ייצור החומר נעשה ברובו לצורך מכירה, ומהווה מקור הכנסה למקומיים. הג'אראס נחשב לחומר מרוכז יחסית בחומרי הקנאביס, והוא אסור בשימוש ובמסחר ברוב מדינות העולם, כולל ישראל, בה הוא אסור על פי פקודת הסמים המסוכנים. בג'אראס נעשה שימוש בכל חלקי הודו כבר לפני אלפי שנים לצרכים דתיים ורפואיים. אזור מדינת הימאצ'ל פרדש של היום, בצפון הודו, היה ידוע במשך שנים ועד ימינו כאזור שבו גדל הצמח באיכות הגידול הגבוהה ביותר. בתחילת תקופת שלטון האימפריה הבריטית, הג'אראס היה נמכר במרפאות ממשלתיות ביחד עם אופיום. החומר היה ועדיין חלק בלתי נפרד וחשוב בטקסים שונים של דתות ההינדואיזם, כגון לצורך עבודתם האלילית של שיווה ווישנו. הדרך המסורתית לעישון הג'אראס היא בעזרת צ'ילום, מעין מקטרת הודית. הג'אראס נאסר למכירה בהודו בשנות השמונים תחת לחצים פוליטיים חיצוניים שונים, ופסקי דין נוקשים הוטלו על אנשים שהחזיקו את החומר, וניתנו עונשים של 10 שנים ויותר על כך. כיום, האיסור בחוק על החזקה עדיין קיים, אך מידת האכיפה וחומרת הענישה הופחתה. זאת אף על פי שעל הברחה וסחר בסם עדיין מוטלים לעיתים עונשים כבדים. על אף האיסור, הג'אראס עדיין מאוד פופולרי בקרב אחוז נכבד מתושבי הודו, בעיקר בין אנשי הדת ההינדים ומאמיניהם. אנשי דת הינדים (ובעיקר סדהו, הנזירים ההינדים המבצעים טקסי מדיטציה מיסטיים), עדיין צורכים את החומר ללא חשש תחת הסיבה המקובלת שהחומר הוא חלק בלתי נפרד מקיום טקסי הדת, ובמקרים כאלה לרוב אנשי החוק ובתי המשפט מעלימים עין או מאשרים זאת, למרות אי קיום תקנה או סעיף בחוק המתירים את הדבר. בשונה מהחשיש, שמיוצר על ידי נפה ומכות או על ידי טכניקת קרח ומים, הג'אראס, כלומר השרף של הקנאביס, נאסף מן הצמח כולו. איסוף השרף מתבצע באמצעות שפשוף הצמח בין שתי הידיים במהלכו נדבק השרף לידיים. כתוצאה מאופן האיסוף, הג'אראס רך יותר מהחשיש. בעיות הגייניות עקב ייצור החומר בעזרת כפות הידיים. מכיוון שהחומר מגיע אל הקונה לאחר עיבוד, קשה לדעת ממה הוכן הג'אראס ובמקרים רבים מעורבים בהכנה חומרים זולים אשר מגדילים את נפח החומר אך אינם קנאביס נקי. ג'אראס - החשיש ההודי מהרי ההימלאיה - מגזין קאנה (אורכב 14.05.2020 בארכיון Wayback Machine) חשיש מסביב לעולם - מגזין קנאביס לגליזציה עכשיו ערך זה הוא קצרמר בנושא בריאות. אתם מוזמנים לתרום לוויקיפדיה ולהרחיב אותו.
מקאראפה

מקאראפה (Makarapa) היא קסדת פלסטיק ססגונית, שנוצרת ומאוירת במלאכת יד, ומשמשת אוהדי ספורט בדרום אפריקה. יוצרי המקאראפה צובעים אותה בצבעי הקבוצה אותם הם אוהדים, ולעיתים הם מרכיבים גם משקפי פלסטיק ענקיים. ראשיתן של המקאראפות ב-1979. אלפרד בלויי, אוהד של קבוצת הכדורגל קייזר צ'יפס, הגיע למשחק סוער של הקבוצה, במהלכו הושלכו בקבוקי בירה. בלויי, שעבד כפועל ניקיון בפרטוריה, חבש את הקסדה ממקום עבודתו כדי להגן על ראשו, ולקראת המשחקים הבאים צבע אותה בצהוב ובשחור, כצבעי הקבוצה. אוהדים נוספים ביקשו ממנו שיכין להם קסדות כאלה, ועד מהרה הן הפכו פופולריות, ובלויי החל לעסוק בייצורן. כיום אין משתמשים בהן לשם הגנה מפני בקבוקים, אלא לשם קישוט בלבד, והן משמשות גם אוהדי ענפים אחרים פרט לכדורגל. המקאראפות של בלויי הן כיום סימן מסחרי (Baloyi Makarapa). וובוזלה מדיה וקבצים בנושא מקאראפות בוויקישיתוף האתר הרשמי של בלויי מקאראפה Darren Taylor, 'Makarapa' Hat Expected to be a Fan Favorite at South Africa's World Cup, Voice of America, 22 באפריל 2010